CELEX: 62020TN0628
Language: lv
Date: 2020-10-16 00:00:00
Title: Lieta T-628/20: Prasība, kas celta 2020. gada 16. oktobrī – Ryanair/Komisija

30.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 414/47
            
         
      Prasība, kas celta 2020. gada 16. oktobrī – Ryanair/Komisija
      (Lieta T-628/20)
      (2020/C 414/69)
      Tiesvedības valoda: angļu
      
         Lietas dalībnieki
      
      
         Prasītāja: Ryanair DAC (Swords, Īrija) (pārstāvji: F. Laprévote, E. Vahida, V. Blanc, I. Metaxas-Maranghidis un S. Rating, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Eiropas Komisijas 2020. gada 31. jūlija lēmumu (ES) par valsts atbalstu SA. 57659 – Spānija – Rekapitalizācijas fonds (1), un
               
            
                  —
               
               
                  piespriest Eiropas Komisijai atlīdzināt tiesāšanās izdevumus.
               
            Prasītāja arī prasīja, lai tās prasība tiktu izskatīta paātrinātā tiesvedībā, kas paredzēta Tiesas statūtu 23.a pantā.
      
         Pamati un galvenie argumenti
      
      Prasības pamatošanai prasītāja izvirza piecus pamatus.
      
                  1.
               
               
                  Ar pirmo pamatu tiek apgalvots, ka Eiropas Komisijas esot pārkāpusi īpašos LESD noteikumus un Eiropas tiesību vispārējos principus par diskriminācijas aizliegumu, preču brīvu apriti un uzņēmējdarbības brīvību, kas ir bijuši ES gaisa transporta liberalizācijas pamatā kopš vēliem 1980. gadiem. Gaisa transporta tirgus liberalizācija ES ir ļāvusi izveidoties patiesi Eiropas mēroga zemo cenu aviokompānijām. Atļaujot Spānijai rezervēt atbalstu tikai Spānijā reģistrētiem uzņēmumiem, Eiropas Komisija esot ignorējusi COVID-19 krīzes radīto izraisīto kaitējumu Eiropas mēroga aviokompānijām un to lomai Spānijas gaisa satiksmē. LESD 107. panta 3. punkta b) apakšpunktā esot paredzēts izņēmums no valsts atbalsta aizlieguma atbilstoši LESD 107. panta 1. punktam, bet tas nenodrošinot izņēmumu no citām LESD normām un principiem.
               
            
                  2.
               
               
                  Ar otro pamatu tiek apgalvots, ka Eiropas Komisija esot nepareizi piemērojusi LESD 107. panta 3. punkta b) apakšpunktu, pārkāpjot pienākumu izsvērt valsts atbalsta labvēlīgo ietekmi un tā nelabvēlīgās sekas attiecībā uz tirdzniecības nosacījumu un netraucētas kompetences saglabāšanu (t.s. “līdzsvarotības pārbaude”).
               
            
                  3.
               
               
                  Ar trešo pamatu tiek apgalvots, ka Eiropas Komisija neesot atzinusi savu rīcības brīvību valsts atbalsta pārskatīšanas jautājumā un esot pieļāvusi tiesību kļūdu, atļaujot Spānijai īstenot savu rīcības brīvību atbalsta shēmas saņēmēju izvēles jautājumā.
               
            
                  4.
               
               
                  Ar ceturto pamatu tiek apgalvots, ka Eiropas Komisija neesot uzsākusi formālo izmeklēšanas procedūru, neraugoties uz nopietnām grūtībām, un esot pārkāpusi prasītājas procesuālās tiesības.
               
            
                  5.
               
               
                  Ar piekto prasības pamatu tiek apgalvots, ka lēmumā esot pārkāpts Komisijas pienākums norādīt pamatojumu.
               
            
         (1)  OV 2020, C 269, 8. lpp.